SAJTÓMEGHÍVÓ

**Nemzetközi Duna Nap**

**Időpont:** 2016. június 28. (kedd) 09.00-18.00.

**A rendezvény helyszíne:** Tiszakóród, a Tisza és a Túr folyók találkozása, a Tisza folyó 724 fkm szelvénye, Túr bukó melletti kemping területe

*1994. június 29-én írták alá a Nemzetközi Duna Védelmi Egyezményt Szófiában, amelyhez 14 ország csatlakozott, köztük Magyarország is.*

*Ehhez kapcsolódva az első nemzetközi DUNA-NAP-ot 2004-ben rendezték meg. A neves nap megünneplésének célja, hogy felhívja a figyelmet a tíz nemzet által használt és gyakran kihasznált folyóra, és ezáltal egyfajta dunai szolidaritást alakítson ki. A nemzetközi DUNA-NAP-on Európa nagy folyóját számos helyen ünneplik, a Fekete erdőtől a Fekete tengerig.*

*A Magyarország és Ukrajna határvízi vízgazdálkodási kérdésekkel foglalkozó Kormánymeghatalmazott-helyetteseinek elmúlt évi ülésszakán eldöntöttek szerint a magyar és ukrán fél közösen szervezi ez évben a nemzetközi DUNA-NAP-ot egy időben, a határ két oldalán.*

*Az Országos Vízügyi Főigazgatóság, és a Felső-Tisza-vidéki Vízügyi Igazgatóság Tiszakóródon tervezi a magyarországi DUNA-NAP-i főesemény lebonyolítását, melyhez a folyó túloldalán a Tiszai Vízgyűjtőgazdálkodási Igazgatóság (Kárpátalja) és a környező ukrán települések kapcsolódnak programjukkal.*

***Célunk felhívni a döntéshozók, szakemberek, civilek, a folyók menti települések, a szűkebb és tágabb nyilvánosság figyelmét a Dunához csatlakozó Tisza folyó vízgyűjtőjének védelmére, a természeti értékek megóvására, a Tiszát és mellékfolyóit ért szennyezés mértékének csökkentésére, a közös felső-tiszai árvízvédelmi fejlesztések fontosságára.***

*Az eseményen részt vesznek mindkét ország vízügyi ágazatának vezetői, munkatársai, országos és megyei vezetők, partnerszervezetek, érintett települések vezetői és lakosai.*

Kérjük, hogy részvételi szándékát június 24-ig a siklos.gabriella@ovf.hu e-mail címen jelezze.